VENDIM

Nr. 796, datë 28.12.2023
PËR NJË NDRYSHIM NË VENDIMIN NR. 326, DATË 31.5.2023, TË KËSHILLIT TË MINISTRAVE, “PËR PAGAT E PUNONJËSVE MBËSHTETËS DHE PUNONJËSVE TË TJERË TË SPECIALITETEVE TË NDRYSHME NË DISA INSTITUCIONE TË ADMINISTRATËS PUBLIKE”
Në mbështetje të nenit 100 të Kushtetutës dhe të shkronjës “a”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, me propozimin e zëvendëskryeministrit, Këshilli i Ministrave 

VENDOSI:

Kreu 1/4, i vendimit nr. 326, datë 31.5.2023, të Këshillit të Ministrave, “Për pagat e punonjësve mbështetës dhe punonjësve të tjerë të specialiteteve të ndryshme në disa institucione të administratës publike”, zëvendësohet me kreun nr. 1/4, që i bashkëlidhet këtij vendimi dhe është pjesë përbërëse e tij.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 prill 2023.
KRYEMINISTËR

Edi Rama

Kreu I/ 4 

Renditja e pozicioneve të veçanta të punës për çdo klasë të punonjësve të Prokurorisë së Përgjithshme dhe të punonjësve të Strukturës së Posaçme Kundër Korrupsionit dhe Krimit të Organizuar 

	Nr.

rendor
	Emërtimi i pozicionit
	Klasa e pagës

	1
	Oficer informacioni dhe i ruajtjes së rendit;
Oficer informacioni në Strukturën e Posaçme Kundër Korrupsionit dhe Krimit të Organizuar;
Sekretar;
Ndihmës (sekretari – protokoll);
Punonjës i postës sekrete.
	VII

	2
	Shofer drejtuesi në Strukturën e Posaçme Kundër Korrupsionit dhe Krimit të Organizuar;
Teknik mirëmbajtjeje;
Operator;
Magazinier.
	VI

	3
	Shofer i postës sekrete;
Kuzhinier në Strukturën e Posaçme Kundër Korrupsionit dhe Krimit të Organizuar;
Shofer prokurori në Prokurorinë e Posaçme.
	V

	4
	Shoferë të tjerë të institucionit.
	IV

	5
	Punonjës pastrimi.
	II


Shënim. Për emërtesat e pozicioneve të punës, klasat e të cilave nuk janë përcaktuar në këtë lidhje, përdoret kreu I/1.

